'U 16 abbrìle 1913, l'aviatore triestine Gianni Widmer, hagghie effettuate, 'u prime vole sus 'u cièle de San Marine. Cò 'u soje Blèriot XI da 50 cavàdde, tocche quote 1.600 metre prime de atterrà sus 'u pianore d'u Monte Carlo (m. 508), dope unnèce minute de vole. A recordà le 'mbrese de Widmer, 'nzignite da San Marine d'a medaglie d'ore de prime classe ad 'u merite civile, 'nu cippe mise sus 'u pianore addò jè avvenùte l'atterragge. 'U monumènde ha state realizzate da 'ô scultore Carlo Reffi, medre l’epigrafe jè de Pietro Franciosi, ha state, 'n ordene de timbe, 'u seconne cippe innalzate jndr'ô munne a 'nu aviatore, 'u prime ha state scuperte sembre jndr'ô 1913 a Parigge, 'n onore de Alberto Santos Dumont. Widmer, nate a Trieste jndr'ô 1892, jè muèrte a Melàne jndr'ô 1971, Jè sepolte jndr'ô cimitere de S. Anna a Trieste.